Segédlet a jogszerű drónos növényvédelmi és tápanyag-gazdálkodási tevékenység legfontosabb feltételeiről  

Az alábbiakban, pontokba szedve tájékozódhatnak a növényvédelmi drónpilótává válás, valamint a drónos növényvédelmi és tápanyag-gazdálkodási tevékenység végzésének legfontosabb feltételeiről*.

1. Személyi feltételek teljesítése (elő-, valamint bemeneti feltételek, képzések, vizsgák)

· Hatályos pilóta nélküli légijármű irányítói igazolvány (drónpilóta igazolvány), amely megszerzéséhez a teendők az alábbiak:

· Felkészítő tanfolyam (76 órás speciális képzés) elvégzése a Légiközlekedési Hatóság által kiadott engedéllyel rendelkező képző szervezetek valamelyikénél (képzésre jelentkezés feltétele: érvényes A2 kompetencia tanúsítvány), jelenleg 6 db engedélyezett képző szervezet működik. Részletek a Légiközlekedési Hatóságnál elérhetőek.

· Drónpilóta vizsga tétele a KAV Közlekedési Alkalmassági és Vizsgaközpont Nonprofit Kft. vizsgaközpontjában.

· Növényvédelmi drónpilóta szakképesítés, amely megszerzéséhez az alábbi teendők elvégzésére van szükség:

· Nébih által kijelölt (jóváhagyott) képzőintézmények valamelyike által szervezett pilóta nélküli légijárműves növényvédelmi alapképzés elvégzése.
Bemeneti feltételek:
· érettségi bizonyítvány vagy „Mezőgazdaság és erdészet” vagy „Gépészet” vagy „Specializált gép- és járműgyártás” vagy „Informatika és távközlés” ágazatokban szerzett középfokú szakmai végzettség
· a 43/2010. (IV. 23.) FVM rendeletben előírt minimális képzés (80 órás növényvédelmi alaptanfolyam, azaz érvényes Zöld könyv)
· hatályos drónpilóta igazolvány

· Sikeres vizsga Nemzeti Akkreditáló Hatóság (NAH) által akkreditált vizsgaközpontban.
Egészségügyi alkalmassági követelmény: szükséges a jogosítvány egészségügyi feltételeivel azonos módon, ezért legalább B kategóriás járművezetői engedély megléte a vizsga előfeltétele (az alapképzés elvégzésének nem feltétele)

· Kétévente növényvédelmi szakmai továbbképzésen való részvétel valamelyik,
Nébih által jóváhagyott képzőintézménynél.


2. Bejegyzés a mezőgazdasági pilóta nélküli légijármű irányítói nyilvántartásba, a személyi feltételek teljes körű teljesítését követően (Nébih növényvédelmi drónpilóta nyilvántartás)

3. Forgalomba hozatali engedéllyel rendelkező, azaz a MATE Egyetemi Laborközpont által 
pozitív eredménnyel típusminősített permetező drón beszerzése. Az érvényes engedély megléte matricával igazolt.

4. A megvásárolt permetező drón és az üzembentartó (együttesen UAS) regisztrációja a Légiközlekedési Hatóság erre a célra rendszeresített elektronikus felületén, valamintfelelősségbiztosítás kötése UAS üzemeltetésre és UAS műveletekre.

[bookmark: _Hlk227828082]5. Magánszemély esetén műveleti engedély vagy jogi személy esetében LUC (Light UAS Operator Certificate) tanúsítvány megszerzése a Légiközlekedési Hatóság követelményei szerint. Részletek a Légiközlekedési Hatóságnál elérhetőek.

6. Drónos kijuttatásra engedélyezett növényvédő szer beszerzése. Jelenleg nyolc készítmény juttatható ki permetező drónnal jogszerűen hazánkban, a kiterjesztett engedélyokiratban foglalt megkötések maradéktalan betartása mellett.

7. A területileg illetékes vármegyei kormányhivatal részére kijuttatási terv benyújtása, bejelentés megtétele légi permetezés, vagyis növényvédő szerrel vagy növényvédő szernek nem minősülő növényvédő hatású termékkel történő permetezés esetében

A kijuttatási terv és bejelentés egyaránt a növényvédelmi szakirányító feladata. 

· Kijuttatási terv benyújtása: az adott naptári évre tervezett kezelésekről az első tervezett légi permetezés előtt min. 30 nappal (engedélyezési eljárás) – az engedélyezett kijuttatási tervtől indokolt, a vonatkozó jogszabályban rögzített esetekben el lehet térni.
· Bejelentés: a kezelést megelőző munkanap 9 óráig (formanyomtatvány kitöltése) – indokolt esetben engedélyezett kijuttatási terv hiányában is, termésnövelő anyagok esetében elegendő a bejelentés.
A növényvédelmi drónpilótának meg kell győződnie arról, hogy a növényvédelmi szakirányító fenti kötelezettségeit teljesítette. Amennyiben ez nem igazolható, a mezőgazdasági repülést meg kell tagadnia.


8. Termésnövelő anyagok jogszerűen kijuttathatók permetező drónnal, ha az 1-5. pontban leírt feltételek teljesülnek, valamint a termésnövelő anyag engedélyokirata a légi kijuttatást nem tiltja. Termésnövelő anyagok esetében a 7. pontban leírtak közül elegendő a bejelentés, kijuttatási tervre nincs szükség.

A További kérdés esetén a novenyvedelem@nebih.gov.hu címen kérhet segítséget.

Fogalommagyarázat:

[bookmark: _Hlk228361003][bookmark: _Hlk228361025][bookmark: _Hlk228361038]Mezőgazdasági repülés: mezőgazdasági légi járművel történő, mező- vagy erdőgazdasági célú, növényvédő szerrel, növényvédő szernek nem minősülő növényvédő hatású termékkel vagy termésnövelő anyaggal végzett növényvédelmi, tápanyag-gazdálkodási tevékenység.

Mezőgazdasági légijármű: a mezőgazdasági repülés céljára szolgáló zárt kabinú légi jármű, vagy mezőgazdasági repülés céljára szolgáló pilóta nélküli légijármű.

Légi permetezés: növényvédő szerek mezőgazdasági légi járműből történő kijuttatása.

A fenti fogalmakból egyértelműen következik, hogy a permetező drón mezőgazdasági légijármű.
Amennyiben a növényvédelmi drónpilóta a felsorolt három kategóriába (1. növényvédő szer, 2. növényvédő szernek nem minősülő növényvédő hatású termék, 3. termésnövelő anyag) sorolt szert, terméket vagy anyagot juttat ki permetező drónnal növényvédelmi, illetve tápanyag-gazdálkodási céllal, akkor mezőgazdasági repülést végez.
A légi permetezés fogalma a növényvédő szerek drónos kijuttatására vonatkozik, a másik két kategóriába sorolt termékek és anyagok kijuttatására nem.

Kapcsolódó jogszabályok:
· 2008. évi XLVI. törvény az élelmiszerláncról és hatósági felügyeletéről
· 43/2010. (IV. 23.) FVM rendelet a növényvédelmi tevékenységről
· 44/2005. (V. 6.) FVM-GKM-KvVM együttes rendelet a mező- és erdőgazdasági légi munkavégzésről
· 6/2021. (II. 5.) ITM rendelet a távoli pilóták képzését és vizsgáztatását végző szervezetek kijelöléséről, a távoli pilóták képzésének és vizsgáztatásának részletes szabályairól, valamint a vizsgán való részvétel díjáról

2

